SUID-AFRIKAANSE RADIOLIGA NUUS VIR SONDAG 12 DESEMBER 
2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en (08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


In die nuus vandag; 

DIE SARL PRESIDENT SE BOODSKAP VIR DIE FEESTYD 

DIE WESRAND UITDAGING 

en 

WAARNEMINGS VAN OOR DIE HORIZON RADAR STEURINGS OP AM- 
ATEUR BANDE 

Bly ingeskakel vir meer inligting oor hierdie en ander interessante nuus items. 
Ons begin hierdie bulletin met die nuus van `n stil sleutel: 

Dit is met leedwese dat ons aankondig dat die sleutel van John CGrampton 4S5JG 


van Antronic op Woensdag 15 Desember 2021 stil geword het. Ons betuig ons 
innige meegevoel met sy familie en vriende. 


POUSE 
Jy luister na nuus uitsending van die Suid-Afrikaanse Radioliga. 
DIE SARL PRESIDENT SE BOODSKAP VIR DIE FEESTYD 


Dit is weereens daardie tyd van die jaar waar ons 'n Feestydperk beleef en 2021 
ten einde loop. Ons almal kan getuig van `n jaar wat baie anders uitgedraai 
het as wat meeste mense kon voorspel of na uitgesien het. Dit is egter die tyd 
van die jaar om daardie welverdiende blaaskans te neem en tyd saam met ons 
families en vriende te geniet. Toe die pandemie ons wêreld tot stilstand gebring 
het en ons gedwing is om ons afstand van familie, vriende en kollegas te hou 
deur meestal van die huis af te werk, het ons as radio amateurs oudergewoonte 
gedoen wat ons die beste doen deur kreatief te wees. 


Ons grootste uitdagings was die AJV in April vanjaar en ook om voort te gaan 
met die aanbieding van RAFE-klasse, insluitend die eksamens. Soos genoem, 
het die kreatiwiteit wat ons van individue en Klubs opgelet het, verseker dat 


netwerke en platforms gevestig is om voort te gaan met die nodige opleiding. Die 
RAE-bestuurder en toesighouers het weereens gedoen wat hulle die beste doen 
deur te verseker dat die RAF-sessies in April en Oktober vanjaar plaasgevind het. 
Ons het 'n uitstekende aantal nuwelinge gehad wat aanlyn-kursusse bygewoon 
het en die RAE suksesvol voltooi het. 


Ons AJV vroeër die jaar asook die verskeie aanlyn-werkswinkels wat ons aange- 
bied het, is goed ondersteun en bygewoon. Ek mis egter die sinergie om saam 
met mede-amateurs te vergader en die geleentheid om blad te skud, interes- 
sante onderwerpe te bespreek en by mekaar te leer. Alhoewel ons in beperkte 
getalle byeenkomste kan hou, is baie van ons ongemaklik om dit te doen en die 
werklikheid is dat dit beslis baie langer sal neem voordat dit weer moontlik sal 
wees. 


Soos ons lede weet, bestaan die SARL nie slegs uit `n klein groepie individue in 
die Raad nie. Die Liga bestaan uit al ons lede, insluitend ons geaffilieerde Klubs, 
om te verseker dat ons die radio amateurdiens in die land verteenwoordig. As dit 
nie vir ons lede en vrywilligers was nie, sou die Liga nooit bestaan het nie, n6g 
minder sal dit kan bly voortbestaan. Laat my toe om julle almal te bedank vir 
die harde werk en toewyding die afgelope jaar; dit word opreg waardeer. Op die 
ou einde gaan dit alles oor die welbekende “Amateur Gees” en gekombineerde 
eendragtigheid wat ons uniek en suksesvol maak. 


Hierdie tyd van die jaar bied 'n goeie geleentheid om amateur radio-aktiwiteite 
te kan geniet sowel as 'n tyd om te besin en iets nuut vir die nuwe jaar te beplan. 
Gebruik ook die tyd om pret te hê met die voltooiing van daardie projek in die 
kas, werk `n bietjie DX of leer `n nuwe modus of vaardigheid aan. 


Ek sien uit na ons lede se volgehoue ondersteuning en toewyding in 2022, aan- 
gesien ons saam daarna streef om die amateur radiodiens vir die toekoms te 
ontwikkel en te bevorder. Ons uitdagings om die toegekende radio amateur 
spektrum en lisensievoorwaardes te beskerm is `n nimmereindigende taak en 
sonder ons lede se ondersteuning sal dit nie moontlik wees nie. 


Namens die Raad en myself wens ons vir jou en jou gesin 'n aangename en 
gelukkige feestyd toe en `n nuwe jaar gevul met vrede, vreugde en voorspoed. 


DIE 2021 ARRL HANDBOEK EN ANTENNA BOEK 


'n Beperkte voorraad van hierdie twee gesogte handboeke is beskikbaar. 
Volledige besonderhede en bestelvorm kan gevind word op www.amateurradio.org.za. 
Bederf jouself hierdie Kersfees. 


DIE WESRAND AMATEURRADIOKLUB DRUK DIE SARL VOLGENDE 
GENERASIE FONDS NA R31 400 


'n Donasie van een duisend rand van die Wesrand Amateurradioklub het die 
SARL Volgende Generasie Baken-fonds tot R31 400 verhoog. Die Wesrand 
Klub daag alle Klubs landwyd uit om hul bydrae tot die projek te ewenaar 


of te verbeter. Die Klub glo dat die Volgende Generasie Baken-projek is van 
beduidende belang vir voortplantings navorsing en 'n drywer om belangstelling 
in langafstand BHF en UHF kommunikasie te lok. 


Die fonds word deur AMSAT SA geadministreer. Bydraes kan per kredietkaart 
gemaak word, besoek www.amsatsa.org.za en klik op die R50, R250 of R1 000 
betaalknoppie. Bydraes kan ook per EFT na AMSATSA ABSA rekening no 408 
982 6281 gemaak word. Stuur bewys van betaling na admin@amsatsa.org.za. 


Jy luister na nuus uitsending van die Suid-Afrikaanse Radioliga. 
DIE SARL-KANTOOR HET VIR DIE VAKANSIETYDPERK GESLUIT 


Die Kantoor by die Nasionale Amateurradiosentrum het Woensdag 15 Desem- 
ber gesluit vir die Kersvakansie tydperk. Die kantoor sal Maandagoggend 17 
Januarie 2022 oopmaak. 


WAARNEMINGS VAN OOR DIE HORIZON RADAR STEURINGS OP AM- 
ATEUR BANDE 


Die volume verslae van oor-die-horison-radar steurings van waarnemers 
wat saam met die Internasionale Amateurradiounie (TARU) Streek 1- 
moniteringstelsel (TARUMS) werk, verdwerg dié van alle ander steurings- 
bronne, berig die November IARUMS-nuusbrief. Byna 800 OTH-radars is 
gedurende November alleen waargeneem en die totale aantal verslae vir die 
jaar is meer as 4 500, hoewel daardie getal waarskynlik verskeie verslae van 
dieselfde OTH-radar stelsels insluit. 


Terwyl die indringer waarnemer op IARU Streek 1 gefokus is, kan baie van 
die groot steurings die amateur bande in die wêreld se ander twee TARU-streke 
beinvloed. IARUMS het die meeste OTH-radar seine na terreine in Rusland 
en China opgespoor, maar ʼn onlangse verslag het aangedui dat Indië `n OTH- 
radar-stelsel in aanbou het. TARUMS noem die stelsel “van kommer,” hoewel 
dit nie bekend is watter frekwensies dit mag gebruik nie. 


Gedurende 17 tot 21 November het TARUMS `n “vreemde, ietwat verspoelde 
sein” sowat 7 kHz wyd gerapporteer, wat “stadig heen en weer gedryf het” op 
40 meter en onder. Die TARUMS-nuusbrief is beskikbaar op die TARU Streek 


1-webwerf by www.iaru-r1.org. 
SANDTON AMATEURRADIOKLUB GEE TERUGVOER 


Die Praat Tegnies Krag Uur op 24 November met spesiale gas, Eddie, ZS6GBNE 
het die net praktiese insigte gegee oor Vinnig Ontplooibare Amateur Ra- 
diostasies, hoe RaDAR-sport kompetisies werk, `n paar wenke oor toerusting 
en selfs toepassings om jou 10- of 12-syfer-ruitvierkant te kry . `n Belangrike 
aanname is dat die aantal ontplooiings in `n spesifieke tydperk en die akku- 
raatheid van die vyf kontakte by elke ontplooiings punt is wat werklik tel, dit 
word alles nagespoor op 'n regstreekse logstelsel om die mededingende gees 
te verbeter. Dankie, Eddie, dat jy ons gemotiveer het om uit te kom en 'n 
antenna in die lug te sit. 


Die SARK het hul jaareindfunksie gekombineer met `n jakkalsjag, museum- 
besoek, antenna bou en `n genotvolle braai op 28 November by die ADV-lokaal 
in Observatory, Johannesburg. Almal het `n baie interessante en prettige tyd 
gehad en nou moet ons nog 12 maande wag vir die volgende een. Geseënde 
Kersfees en Geseënde Feestyd aan almal. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. 'Tans is daar `n verskeidenheid van sonvlekgroepe sigbaar en word 
daar sonfakkel aktiwiteit verwag. Diegene wat hulle eie frekwensievoorspellings 
wil doen, kan `n verwagte effektiewe sonvlektelling van 61 vir die week gebruik. 
Radio amateurs kan goeie DX openinge op die 10 tot 30 m bande verwag. Besoek 
gerus die webtuiste spaceweather.sansa.org.za. vir meer inligting. 


Nou die dagboek van gebeure vir die volgende paar weke: 
21 Desember —- die Somersonstilstand om 17:59 SAT 

21 en 22 Desember — die Ursids-meteoorbuie 

25 Desember - Kersdag 

26 Desember - Familiedag 

27 Desember — Openbare vakansiedag 


31 Desember — die einde van YOTA-maand, die C@ DX Marathon en Bands 
Alive Ultra-marathon 


01 Januarie — Nuwejaarsdag, die begin van die 2022 CO DX Marathon en die 
SAMOGCG Straight Key Night 


3 en 4 Januarie — die @uadrantids meteoorbuie 

12 Januarie - die Binnelandse skole open 

14 tot 16 Januarie —- die PEARS Nasionale BHF/UHF-kompetisie 

19 Januarie - die Kus skole open en die SARL Woensdag 80 m Klub kompetisie 
Om die bulletin mee af te sluit, 'n opsomming van ons hoof berig: 


Die President en Raad van die SARL wens vir jou en jou gesin `n aangename en 
gelukkige feestyd toe en 'n nuwe jaar gevul met vrede, vreugde en voorspoed. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZSSLP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur `n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, geskryf 
deur Dennis Green, ZS4BS, geproeflees deur Johan de Bruyn, ZS6JHB en gelees 
deur ses EE EE De ee 


Van die Nuusspan, 'n Geseënde Kersfees en beste wense vir die week wat voorlê. 


